Cum s-a format Sistemul Solar?
Cum arăta Universul pe când era foarte tânăr?
Cum sunt planetele din jurul altor stele?
În ultimii 25 de ani, Hubble a oferit răspunsurile pentru aceste întrbări şi multe altele.
Totuşi, chiar şi cel mai bun telescop are nevoie de un coleg ...
... şi aici intervine telescopul James Webb Space.
Episodul 83: Un duo cosmic: Hubble întâlnește James Webb
Prezentat de Dr. J., alias Dr. Joe Liske
Lansat în 1990 în parteneriat NASA-ESA, telescopul spațial Hubble a avut un succes incredibil și şi-a atins şi chiar depășit obiectivele stabilite.
Telescopul este cel mai bine cunoscut probabil pentru realizarea fotografiilor uimitoare ale Universului
- însă realizările sunt mult mai multe.
În ultimii 25 de ani, Hubble s-a dovedit a fi unul dintre cele mai de succes instrumente științifice elaborate vreodată.
De deasupra atmosferei Pământului, acesta a făcut multe descoperiri.
Dintre realizările sale, este măsurarea exactă a vârstei Universului.
A jucat de asemenea un rol-cheie în descoperirea că expansiunea Universului se accelerează.
A analizat exoplanete, a descoperit găuri negre supermasive, și a privit galaxiile cum cresc, se ciocnesc și se contopesc.
Și cu asta am numit doar câteva dintre realizări.
Ei bine, Hubble a fost primul telescop pus în spațiu care face imagistică în domeniul vizibil și infraroșu apropiat,
astfel încât e un fel de deschizător de drumuri și a schimbat unele paradigme prin descoperirile în diferite domenii ale astrofizicii.
Dar a ridicat, de asemenea o mulțime de întrebări pe măsură ce am descoperit lucruri noi, cum ar fi Universul în accelerare, și modul în care arată Universul îndepărtat.
Incontestabil, Hubble a fost genial, dar rămân unele părți ale Universului pe care pur și simplu nu le poate vedea.
Vă prezentăm viitorul coleg al lui Hubble, telescopul James Webb Space!
Acest telescop magnific este un joint-venture între NASA, Agenția Spațială Europeană și Agenția Spațială Canadiană.
Capacitatea telescopului James Webb de a vedea Universul în infraroșu, prin particulele de praf, ne va descoperi structurile delicate ale regiunilor de formare a stelelor,
ne va arăta lumina primelor galaxii și stele, născute pe când Universul era încă tânăr, și multe, multe altele.
Vom putea vedea cum evoluează structura odată cu timpul cosmic, într-un mod mult mai profund.
Vom fi în măsură să cartografiem pentru a vedea, de exemplu, efectul de lentilă gravitațională, acele arce mici din jurul clusterelor, care ne dau detalii despre cum sunt acele clustere masive.
Și, de asemenea, sperăm să aflăm despre natura materiei întunecate.
Este ceva greu de conceput, va fi un moment de cotitură.
Va schimba total ideea despre ceea ce putem face și ceea ce putem măsura.
Deci, care sunt diferențele dintre Hubble și James Webb?
Ei bine, în primul rând, James Webb este incredibil de mare pentru un telescop spațial.
În timp ce oglinda lui Hubble de 2,4 metri este deja destul de mare, este complet depășită de oglinda James Webb de 6,5 metri.
James Webb are șanse mult mai mari de a detecta lumina slabă din primele galaxii ..
O altă diferență este că Hubble a fost proiectat pentru a fi vizitat de astronauți pentru lucrări periodice de întreţinere,
schimbarea din instrumente și componente defecte.
Acest lucru nu va fi posibil pentru James Webb. După ce e lansat, acesta va trebui să se descurce singur.
Lucrul uimitor despre Telescopul Spațial Hubble este că a fost proiectat pentru a fi întreţinut,
astfel că prin 5 misiuni spaţiale ne-am modernizat telescopul, ultima dată în 2009 - am fost suficient de norocos pentru a fi în acea misiune -
și ne-am pus noi instrumente pe Hubble, noi generatoare solare, calculatoare noi, memorie nouă, tot ce e necesar pentru a avea o viață îndelungată.
Deci, cred că Hubble mai are multe de arătat pentru că Universul ne oferă o mulțime de mistere de rezolvat.
Sunt convins că se poate chiar ca cea mai mare descoperire făcută de Hubble să urmeze abia de acum.
Motivul pentru design-ul diferit este că James Webb priveşte la un alt fel de lumină, comparativ cu Hubble.
În timp ce Hubble poate vedea în ultraviolet, vizibil, şi o parte de infraroşu, James Webb este specializat pentru infraroșu,
și asta înseamnă că trebuie să fie un telescop rece - un telescop foarte rece.
De fapt, James Webb va trebui să funcționeze la aproximativ minus 230 de grade Celsius - doar aproximativ 40 de grade peste zero absolut.
Motivul este că obiectele calde emit radiaţii de căldură, în infraroşu.
Deci, pentru a avea un telescop infraroșu extrem de sensibil, trebuie să se răcească la temperaturi foarte scăzute.
În caz contrar, se va auto-orbi cu propria radiație de căldură.
Pentru că trebuie să funcționeze la temperaturi incredibil de joase, James Webb nu poate fi construit în același mod ca și Hubble.
În particular, trebuie să-şi poarte propriul parasolar imens, pentru a se menține rece.
Telescopul și parasolarul sunt atât de mari încât James Webb va trebui să se despacheteze singur odată lansat.
Este o mare realizare inginerească, cum totul pentru telescop trebuie să fie construit la temperatura camerei,
dar trebuie să rămână aliniat și să funcționeaze corespunzător atunci când este răcit - ceea ce schimbă dimensiunea părţilor componente.
A răci un obiect până aproape de zero absolut nu este deloc simplu.
Cu JWST, avem un parasolar mare, așa că totul e în umbră,
dar mai avem încă o mulțime de hardware care trebuie să fie acoperit în mai multe straturi, cu un fel de pături criogenice, ceea ce înseamnă că trebuie să fie special concepute, special adaptate,
și sunt foarte greu de montat, de aceea ne îndepărtăm de ideea de reparaţii sau modularitate cu care Hubble a fost construit.
Păstrarea rece a lui James Webb este motivul unei alte mari diferențe între el și Hubble.
În timp ce Hubble orbitează Pământul la aproximativ 500 km,
James Webb are o traictorie foarte diferită - în afara orbitei Pământului - ce-l va păstra la un milion și jumătate de kilometri de Pământ.
Și astronomii mai au ceva ce așteaptă cu nerăbdare -
când James Webb va fi lansat, Hubble va fi încă activ.
Deci, pentru o anumită perioadă de timp, astronomii vor putea folosi ambele telescoape pentru a explora Cosmosul.
Cine știe ce vor găsi?
Sunt Dr. J, aici se încheie acest Hubblecast. De data aceasta, ingineria ne-a surprins dincolo de orice imaginație.
Hubblecast este produs de ESA / Hubble la Observatorul European Austral din Germania.
Misiunea Hubble este un proiect de colaborare internațională între NASA și Agenția Spațială Europeană.